Volvo 164

Volvo 164 var luksusutgaven i Volvo 100-serien. Den hadde 6-sylindret motor og omfattende utstyr. Den var en påkostet utgave av 144.


== Motor ==
Volvo 164 ble levert i utgaver med tre forskjellige bensinmotorer. Alle tre var 6-sylindrede 3,0-liters rekkemotorer.


=== B30A ===
B30A hadde to forgassere, og utviklet 130/145 DIN/SAE hestekrefter.


=== B30E ===
B30E var en motor med elektronisk innsprøytning, med 160/175 DIN/SAE hestekrefter.


=== B30F ===
B30F var en motor med elektronisk innsprøytning som var tilpasset blyfri bensin, og som var utstyrt med katalysator. Denne bilen var tilpasset det amerikanske markedet som stilte strenge krav til utslipp. Denne motoren kom i følgende utgaver:

B30F 1972 160 hk
B30F 1973-1974 138 hk
B30F 1975 federal 130 hk
B30F 1975 california 125 hk


== Utstyr ==
Følgende utstyr kunne originalt følge med bilen:

Automatgir
Klimaanlegg
Automatisk styrte varmeseter (som skrur seg på/av ved behov)
3-punkts sikkerhetsbelter av rulletypen
Elektriske vindusheiser
Soltak
Styreservo (standard fra og med 1971)
Overgir
Tilhengerfeste
Halogenlys
Hovedlykter med visker og spyler (standard fra og med 1974)
Skinninteriør/skinnseter
Nakkestøtter
Barnesikre låser på bakdørene
Radio
Lys i motorrom
Midtarmlene i baksete (standard)
Varmetråder i bakvindu
Ventilerte skivebremser foran
Skivebremser på alle 4 hjul (standard)
Triangeldelt, to-krets bremsesystem (standard)
Tåkelys
Varsling av defekte lyspærer
Stålbjelker i dørene (standard fra og med 1973)
Avfjærede støtfangere med gassdempere (standard 1974-75)
Sportsinstrumentpanel (med ampéremeter, turteller og oljetrykksmåler i tillegg til de vanlige for temperatur, drivstoff, og hastighet)


== Endringer i de ulike årsmodellene ==
1969: Det første året for Volvo 164. Den var i hovedsak en kraftig ombygt og forfinet Volvo 144 med et helt nytt framparti, B30A-motor, ny kraftoverføring, og med luksuriøs innredning.
1970: Tåkelys, nakkestøtter foran, rullebelter foran, nytt blendbart bakspeil, luftutslipp under bakvinduet, skinninteriør som standard, 55A generator, nødblink, farget glass, bredere kardangtunnel, og større støtlagergummi.
1971: 20 mm lengre akselavstand, nye felger med 5,5" bredde og andre kromringer samt navkapsler, servostyring som standard, elektrisk klokke.
1972: B30E-motor med elektronisk innsprøytning, automatgirkassen får girspak på gulvet (tidligere gir på rattstammen), ny utveksling på manuell girkasse, ny kule på girspak, ventilerte skivebremser foran, midtkonsoll med klokke under instrumentpanelet, varselslampe for choke, varsellyd hvis man glemmer å slå av hovedlysene, smalere nakkestøtte, nytt ratt, dørhåndtak innfelt i karosseriet, flere forkrommede detaljer
1973: Fronten får rett støtfanger, halogenlys, litt mindre grill, nytt bakparti med større baklys, nye emblem, stålbjelker i dørene, barnesikring i bakdører, nytt instrumentpanel, nytt ratt, nytt ventilasjonssystem med betydelig bedre kapasitet, hengende gasspedal, større dekkdimensjon, og eksport-modellene fikk ekstra kraftige støtfangere med gassdempere i opphenget.
1974: Kraftige støtfangere, nye dører, større bakspeil, bensintanken er flyttet til en betydelig sikrere plass over bakakselen, tanklokk bak luke, reservehjulet flyttes til venstre side, hovedlyktene får lysåpningen økt til 180 mm, lyktene får viskere og spylere, elektrisk oppvarmet førersete, stolryggen justeres med ratt, vindushåndtak av plast, varsling av defekte lyspærer, soltak blir standard på biler for Sverige.
1975: Meget sjelden årsmodell i Europa (de fleste ble eksportert til USA); forbedret bakakseloppheng (lik Volvo 264) med håndbremsen plassert mellom stolene, stoler og baksete er lik 264, elektriske vindusheiser foran og klimaanlegg er standard, litt utpå året ble baklysene byttet ut med en bredere modell, emblemene blir lik 200-serien, svarte vindusvisker-armer, bryterløst tenningssystem, litt annerledes felger, automatgir ble standard og girkasse med overdrive var eneste alternativ.De siste 1975-modellene ble produsert samtidig med de første 1976 Volvo 240/260.
Totalt produsert: 153 179


== Se også ==
Volvo Personvagnar
Volvo 140-serien


== Eksterne lenker ==
Volvoklubben Norge
Volvo 164 club (svensk/engelsk)